Aleksandrs Matanovičs

Aleksandrs Matanovičs (; , Belgradā - , BelgradāPreminuo Aleksandar Matanović, simbol zlatnog doba našeg šaha) bija Serbijas starptautiskais lielmeistars šahā (1955).

 Biogrāfija 
Viens no spēcīgākajiem 20. gadsimta Dienvidslāvijas šahistiem. Trīs reizes uzvarējis Dienvidslāvijas šaha čempionātos (1962, 1969, 1978). Četras reizes piedalījies Pasaules šaha čempiona nosaukuma izcīņas ciklu starpzonu turnīros (1952, 1958, 1967, 1976). Vislabāk nospēlējis 1958. gadā, kad bijis vienīgais starpzonu turnīra dalībnieks, kas spējis sagādāt zaudējumu turnīra uzvarētājam un nākamajam Pasaules šaha čempionam Mihailam Tālam, un dalot 7. vietu, tikai par puspunktu atpalicis no pretendentu turnīra dalībniekiem Roberta Fišera un Fridrika Oulafsona.1958 Portoroz Interzonal Tournament Daudzu starptautisko šaha turnīru godalgoto vietu ieguvējs. Par panākumiem turnīros FIDE 1951. gadā viņam piešķīrusi starptautiskā meistara (IM), bet 1955. gadā - starptautiskā lielmeistara (GM) nosaukumu.

Vairākkārt pārstāvējis Dienvidslāvijas komandu lielākajos komandu šaha turnīros:
 Pasaules šaha olimpiādēs piedalījies 11 reizes (1954-1972, 1978). Komandu vērtējumā izcīnījis 5 sudraba (1956, 1958, 1962, 1964, 1968) un 4 bronzas (1954, 1960, 1970, 1972) medaļas, bet individuālajā - zelta (1970), 2 sudraba (1956, 1966) un bronzas (1954) medaļas;
 Eiropas komandu šaha čempionātos piedalījies 5 reizes (1957-1965, 1973-1977). Komandu vērtējumā izcīnījis 4 sudraba (1957, 1961, 1965, 1973) un bronzas (1977) medaļas, bet individuālajā - 3 sudraba (1961, 1965, 1977) un bronzas (1957) medaļas;OlimpBase :: European Men's Team Chess Championship :: Aleksandar Matanović
 Pasaules studentu šaha čempionātos piedalījies 1956. gadā un izcīnījis bronzu komandu vērtējumā;OlimpBase :: World Student Team Chess Championship :: Aleksandar Matanović
 Balkānu valstu komandu šaha čempionātā piedalījies 1976. gadā un komandas sastāvā izcīnījis zelta, bet individuālajā vērtējumā - bronzas medaļu.OlimpBase :: Men's Chess Balkaniads :: Aleksandar Matanović

Bijis arī viens no starptautiskā izdevuma Chess Informator ("Šaha informators") idejas autoriem, kurš iznāca Belgradā kopš 1966. gada. Šajā izdevumā pirmo reizi tika savāktas teorētiski nozīmīgākās šaha partijas no svarīgākajiem turnīriem, kā arī veikta pirmā šaha atklātņu klasifikācija ar trīszīmju koda palīdzību. Vēlāk "Šaha atklātņu enciklopēdijā" šī klasifikācija tika uzlabota.

 Atsauces 

 Ārējās saites 

Kategorija:1930. gadā dzimušie
Kategorija:2023. gadā mirušie
Kategorija:Belgradā dzimušie
Kategorija:Dienvidslāvijas šahisti
Kategorija:Serbijas šahisti